શીર્ષક: ENG vs NZ : વર્લ્ડ કપ ફાઇનલ અગાઉ આ છે ઇંગ્લૅન્ડના ડરનાં કારણો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ન્યૂઝીલૅન્ડ ચાર વર્ષ પછી ફરી એક વાર ફાઇનલમાં પહોંચ્યું છે અને વર્લ્ડ કપ પોતાને નામે કરવા માગે છે, તો ઇંગ્લૅન્ડ 27 વર્ષ પછી ફાઇનલમાં પહોંચ્યું છે અને વર્લ્ડ કપના 44 વર્ષોમાં ચૅમ્પિયન બનવાનો ચોથો પ્રયાસ કરશે.

ઇંગ્લૅન્ડના ડરનું કારણ પણ એ જ છે કે તેની કોશિશ ક્યાંક નાકામ સાબિત ન થાય કેમ કે અગાઉ તે 3 વખત ફાઇનલ સુધી તો પહોંચ્યું છે પરંતુ ખિતાબ જીતી નથી શક્યું.

કાલનો મુકાલબો ક્રિકૅટના કાશી-મક્કા ગણાતા લૉર્ડ્સમાં થવાનો છે અને આ જ મેદાન પર 1979માં માઇક બ્રેયરલીની કૅપ્ટ્ન્સી હેઠળ ઇંગ્લૅન્ડ પહેલીવાર ફાઇનલમાં હાર્યું હતું.

એ વખતે ઇંગ્લૅન્ડ ઑસ્ટ્રેલિયા, કેનેડા અને પાકિસ્તાનને લીગ મૅચોમાં હરાવીને અને ન્યૂઝીલૅન્ડને સેમિફાઇનલમાં હરાવીને ફાઇનલમાં પહોંચ્યું હતુ પરંતુ વેસ્ટ ઇન્ડીઝની ટીમે ઇંગ્લૅન્ડને 92 રનથી હરાવી બીજી વાર વર્લ્ડ કપ જીત્યો હતો.

બીજી અને ત્રીજી વખત ફાઇનલમાં હાર

1979ની ફાઇનલમાં લૉર્ડ્સમાં ઇંગ્લૅન્ડની હાર

ઇંગ્લૅન્ડને બીજી વાર વર્લ્ડ કપ જીતવાનો મોકો 1987માં મળ્યો હતો. 

એ વર્લ્ડ કપ ભારત અને પાકિસ્તાને સંયુક્ત રીતે આયોજિત કર્યો હતો. 

એ વખતે સેમિફાઇનલમાં ભારતને હરાવીને માઇક ગેટિંગની આગેવાની હેઠળની ટીમ ઇંગ્લૅન્ડ ફાઇનલમાં પહોંચી હતી. 

જોકે, એ વખતે પણ ઇંગ્લૅન્ડને નિરાશા જ મળી કેમ કે ઑસ્ટ્રેલિયા એને ફક્ત 7 રને હરાવીને પ્રથમ વાર ચૅમ્પિયન બન્યું હતું. 

1987ની ફાઇનલમાં બૉર્ડરની ટીમ ઑસ્ટ્રેલિયા સામે હાર

ત્રીજી વખતની નિષ્ફળતા ઇંગ્લૅન્ડને ઑસ્ટ્રેલિયામાં 1992માં જ મળી.

એ વખતે ગ્રેહામ ગુચ ઇંગ્લૅન્ડનાં કૅપ્ટન હતા અને વર્લ્ડ કપ ઑસ્ટ્રેલિયા-ન્યૂઝીલૅન્ડની ધરતી પર રમાયો હતો. 

આ એ જ વર્લ્ડ કપ હતો જે વરસાદથી પ્રભાવિત રહ્યો હતો. 

દક્ષિણ આફ્રિકા અને ઇંગ્લૅન્ડ વચ્ચેની સેમિફાઇનલમાં વરસાદ પડ્યો ત્યારે ડકવર્થ લુઇસના નિમય મુજબ આફ્રિકાને 1 બૉલમાં 22 રન કરવાનો વિવાદાસ્પદ લક્ષ્યાંક આપવામાં આવ્યો હતો.

1992માં ઇમરાન ખાનની ટીમ સામે ઇંગ્લૅન્ડ હાર્યું

આમ, ઇંગ્લૅન્ડ ફાઇનલ સુધી તો પહોંચ્યું પરંતુ ઇમરાન ખાનની કૅપ્ટન્સી હેઠળની પાકિસ્તાનની ટીમે તેને 22 રન હરાવી ફાઇનલ જીતી લીધી અને ફરી એક વાર ઇંગ્લૅન્ડે તક ગુમાવી.

યજમાનીનો ફાયદો અને શાનદાર પ્રદર્શન

જોકે, આ વખતે ઇંગ્લૅન્ડ જ ચૅમ્પિયન બનશે એ માટે અનેક તર્ક આપવામાં આવે છે. 

સૌથી પહેલો તર્ક એ કે ઇંગ્લૅન્ડ યજમાન છે અને 2011માં ભારતે અને 2015માં ઑસ્ટ્રેલિયાએ યજમાનપદે જ વર્લ્ડ કપ જીત્યો હતો.

જોકે,...